News Update: Nomura มองเศรษฐกิจสหรัฐฯ ถดถอยปีนี้ แต่ไม่รุนแรง พร้อมหั่น GDP ปีนี้เหลือ 1.8% ผลจาก Fed ขึ้นดอกเบี้ยเพื่อคุมเงินเฟ้อ - FINNOMENA
Nomura คาดเศรษฐกิจสหรัฐฯ มีแนวโน้มถดถอยเล็กน้อยในสิ้นปีนี้ ผลจากการควบคุมเงินเฟ้อของ Fed ด้วยการขึ้นดอกเบี้ย
21 มิ.ย. 2565

Nomura คาดเศรษฐกิจสหรัฐฯ มีแนวโน้มถดถอยเล็กน้อยในสิ้นปีนี้ ผลจากการควบคุมเงินเฟ้อของ Fed ด้วยการขึ้นดอกเบี้ย
โดยทีมนักเศรษฐศาสตร์จาก Nomura ได้เตือนให้ระวังทั้งสภาวะการเงินที่ตึงตัวขึ้น ความเชื่อมั่นผู้บริโภคที่เริ่มแย่ลง ซัพพลายของพลังงานและอาหารจะบิดเบือน รวมถึงแนวโน้มการเติบโตของเศรษฐกิจทั่วโลกที่แย่ลง
Nomura มองว่า โมเมนตัมการเติบโตที่ชะลอตัวอย่างรวดเร็วและความพยายามในการควบคุมเงินเฟ้อของ Fed จะนำไปสู่ภาวะเศรษฐกิจถดถอยที่ “ไม่รุนแรง” โดยน่าจะเกิดขึ้นในไตรมาสที่ 4 ของปีนี้ และโอกาสที่จะเกิดภาวะถดถอยมีมากกว่าโอกาสที่จะไม่เกิด
สิ่งที่จะช่วยลดความเร็วในการหดตัวของเศรษฐกิจได้คือ การออมและงบผู้บริโภคที่เกินดุล ขณะที่การใช้นโยบายการเงินและการคลังของรัฐบาลถูกจำกัดด้วยอัตราเงินเฟ้อในระดับสูง
Nomura หั่นประมาณการ GDP สหรัฐฯ ในปีนี้เหลือ 1.8% จาก 2.5% และ 1% จาก 1.3% สำหรับปี 2022 และคาดการณ์ว่า Fed จะขึ้นดอกเบี้ยต่อเนื่องยาวไปจนถึงปี 2023 โดยจะอยู่ที่ระดับ 3.50%-3.75% ในเดือน ก.พ. ลดลงจากการคาดการณ์ก่อนหน้าที่ 3.75%-4%
อ้างอิง: https://www.bloomberg.com/news/articles/2022-06-20/us-recession-this-year-is-now-more-likely-than-not-nomura-says?sref=e4t2werz
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
Nomura
เศรษฐกิจสหรัฐ
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA